Kommissionens forordning (EF) nr. 1127/2002
af 27. juni 2002
om åbning af en løbende licitation med henblik på at sælge ca. 5814 tons ris, som det græske interventionsorgan ligger inde med, på det indre marked
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), senest ændret ved Kommissionens forordning (EF) nr. 411/2002(2), særlig artikel 8, litra b), sidste led, og
ud fra følgende betragtninger:
(1) Kommissionens forordning (EØF) nr. 75/91 af 11. januar 1991 om procedurer og betingelser for salg af uafskallet ris fra interventionsorganerne(3) fastsætter bestemmelserne vedrørende nævnte procedurer og betingelser.
(2) Det græske interventionsorgan oplagrer for tiden meget store mængder uafskallet langkornet A-ris, og oplagringsperioden er meget lang. Der bør derfor åbnes en løbende licitation med henblik på at sælge ca. 5814 tons uafskallet ris, som det græske interventionsorgan ligger inde med, på det indre marked.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
På de i forordning (EØF) nr. 75/91 fastsatte betingelser afholder det græske interventionsorgan løbende licitation med henblik på at sælge ca. 5814 tons uafskallet langkornet A-ris, som det ligger inde med, på det indre marked.
Artikel 2
1. Sidste frist for at indgive bud til den første dellicitation er den 10. juli 2002.
2. Sidste frist for at indgive bud til den sidste dellicitation er den 31. juli 2002.
3. Bud indgives til det græske interventionsorgan: OPEKEPE Acharnon Street 241 GR - 10446 Athen Tlf. (30-10) 212 47 87 og 212 47 89 Fax (30-10) 862 93 73.
Artikel 3
Det græske interventionsorgan meddeler senest tirsdagen i ugen efter den dato, hvor fristen for at indgive bud udløber, Kommissionen mængder af og gennemsnitlige priser for de solgte partier.
Artikel 4
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. juni 2002.